Kommunestyre- og fylkestingsvalet 2011

Kommunestyre- og fylkestingsvalet 2011 i Noreg vart avvikla måndag 12. september 2011. I tillegg heldt 195 kommunar vallokala opne sundagen 11. september i heile eller delar av kommunen.Kommunal- og regionaldepartementet: Informasjon om antall valgdager, antall representanter som skal velges og valgkretser. Kommunestyrevalg. Førehandsrøysting tok til onsdag 10. august og kunnne bli gjort fram til og med fredag før valet. I utlandet og på Svalbard og Jan Mayen var det mogeleg å røyste frå 1. juli.Også i fastlands-Noreg var det mogeleg med tidleg stemming mellom 1. juli og 9. august. Dette var likevel ei meir beskjeden ordning enn vanleg førehandsstemming, ettersom kvar veljar måtte ta kontakt med sin kommune for å gjere avtale om stemming. Sjå Du kan stemme allerede fra 1. juli, på valg.no; besøkt 15. august 2011.

Det vart vald totalt 10 781 kommunestyrerepresentantar til 429 kommunestyre og 728 representantar til 18 fylkesting.Oslo er i denne samanhengen berre rekna som kommune.Inderøy og Mosvik slår seg saman med verknad frå 2012 og skal dermed berre velje eitt kommunestyre. I tillegg skal det haldast val til bydelsutval i fleire kommunar. Samstundes som kommune- og fylkestingsvalet vert arrangert, avviklar Den norske kyrkja kyrkjeval for organa sine.

 Resultat 

 Kommunevalet 

Dette var lansdsresultatet av kommunestyrevalet per tysdag 13. september klokka 07.15. Dei var enno ikkje endeleg stadfesta.Kjelde for valresultat: Kommunal- og regionaldepartementets valsider, valg.no: http://www.regjeringen.no/krd/html/valg2011/bk5.html.

Valdeltaking:  (62,5%)
ListeRøyster%-vis fordelingKommune (07)Storting (09) Arbeiderpartiet31,62,0 -3,7Høgre28,08,810,9Framstegspartiet11,5 -6,0 -11,0Senterpartiet6,8 -1,10,8Venstre6,20,42,4Kristeleg Folkeparti5,6 -0,70,3Sosialistisk Venstreparti4,0 -2,0 -1,8RaudtRaudt stilte ved valet i 2007 under namnet Raud Valallianse.1,5 -0,20,4Miljøpartiet dei grøne 1,1 +0,4 +0,8Andre3,7 0,9 - 

Fylkestingsvalet
Dette var lansdsresultatet av fylkestingsvalet per tysdag 13. september klokka 21.35. Dei var enno ikkje endeleg stadfesta.

Røystedeltaking:  (58,7 %)
ListeRøyster%-vis fordelingFylke (07)Storting (09) Arbeiderpartiet33,22,4 -2,2Høgre27,78,910,4Framstegspartiet11,8 -6,8 -11,2Senterpartiet6,3 -1,50,2Venstre5,70,11,8Kristeleg Folkeparti5,8 -0,90,3Sosialistisk Venstreparti4,3 -2,2 -1,9Raudt1,7 -0,30,4Miljøpartiet dei Grøne 1,3 0,7 0,9Pensjonistpartiet 0,9 -0,2 0,5Kystpartiet 0,4 -0,1 0,2Demokratane 0,3 0,3 0,3Sunnmørslista 0,3 0,0 0,3Kristent Samlingsparti 0,2 0,1 0,1Byluftlisten 0,1 0,1 0,1Noregs Kommunistiske Parti 0,1 0,0 0,0Samefolkets parti 0,1 0,0 0,1Vestfoldlisten mot bomringer 0,0 0,0 0,0Samfunnsdemokratane 0,0 0,0 0,0Samfunnspartiet 0,0 0,0 0,0Det Liberale Folkepartiet 0,0 0,0 0,0Andre -0,4 -0,2 

 Skulevalet 

Skulevalet vart avvikla 6. september. Etter terroråtaket 22. juli vart partia samde om å ikkje arrangere skulevaldebatt. Debattane vart erstatta med såkalla «valtorg» . Partia hadde då valbuer i gymsalane på skulane som deltok i valet.

Resultatet av skulevalet vart offentleggjort 6. september:  
PartiSkulevalet 2011 (%)Skulevalet 2009 (%)EndringArbeiderpartiet29.723.4+6.3Sosialistisk Venstreparti4.910.3-5.4Raudt3.54.8-1.3Senterpartiet4.95.8-0.9Kristeleg Folkeparti3.63.7-0.1Venstre6.86.0+0.8Høgre24.316.2+8.1Framstegspartiet16.524.0-7.5Norges Kommunistiske Parti0.40.3+0.1Miljøpartiet Dei Grøne1.41.3+0.1Pensjonistpartiet1.51.2+0.3Det Liberale Folkeparti0.00.2-0.2Samfunnspartiet0.00.00.0Kystpartiet1.21.4-0.2Samefolkets parti0.1*-Kristent Samlingsparti0.30.2+0.1Sunnmørslista0.0*-Demokratene0.50.50.0Vestfoldlisten mot bomring0.0*-Samfunnsdemokratene0.0*-Byluft0.1*-

 Valkampen  
Terroråtaka 22. juli prega valkampen i stor grad. Partia vart samde om å utsetje valkampopninga til 13. august og å avlyse skulevalet. Arbeiderpartiet ynskte å utsetje valkampen ei veke til, til den 21. august, sidan ikkje alle ofra etter 22. juli var gravlagt før det. Dei andre partia hald fast på 13. august, og slik vart det.http://www.dagbladet.no/2011/08/09/nyheter/politikk/terror/anders_behring_breivik/17606336/

Valkampen vart òg karakterisert som roleg.http://www.nettavisen.no/nyheter/valg2011/article3209106.ece

mini|Meiningsmålingar hjå PollOfPolls.no  viste at Høgre hadde framgang tidleg om sommaren, mens Arbeiderpartiet gjorde deg godt på målingar i august og september. Særleg Frp og SV mista støtte.
 Meiningsmålingar 
Meiningsmålingane viste i juni at særleg Høgre gjorde det godt, og enkelte valkommentatorar meinte at det kunne bli «blått» fleirtal i minst 16 av dei 20 største kommunane i Noreg.
Meiningsmålingane etter 22. juli viste framgang for Arbeiderpartiet, og at særleg fløypartia (SV og FrP) men også Høgre, gjekk attende samanlikna med målingar i juni 2011.

 Forsøksordningar 
mini|Kommunane som deltar i forsøka ved valet:
 Deltar i elektronisk val.
 Deltar i røysterett for 16-åringar. Longyearbyen er ikkje avmerkt, men deltar i forsøket.
 Deltar i begge forsøka.
Ved dette valet skal det gjennomførast to forsøk: 
 forsøk med elektronisk val i 10 kommunar, der det vil vere mogeleg å gje førhandsrøyster over internett
 forsøk med nedsett røysterettsalder til 16 år (fødd i 1995 eller før) i 20 kommunar.

 E-val 
I ti kommunar vil det vere mogeleg å førehandsrøyste over internett. I alt 56 kommunar vart invitert til å delta, og 35 av desse ynskte å delta i prosjektet. Av desse vart Bodø, Bremanger, Drammen, Hammerfest, Mandal, Radøy, Re, Tynset, Vefsn og Ålesund og ein bydel i Oslo plukka ut til deltaking.Kommunal- og regionaldepartementet: 11 kommunar får prøve e-val i 2011. Oslo og Drammen trekte seg seinare med grunngjeving i manglande løyndom rundt røystinga. I staden vart Sandnes tatt inn som forsøkskommune.

For å kunne telje opp røyster frå e-valet trengst det ein elektronisk nøkkel. Denne er delt i ti delar, og det er oppretta ei nøkkelgruppe, der kvart medlem har sin del. Det er eitt medlem frå kvar av ni parti og ein administrativt tilsett. Etter valet må gruppa møtes for at oppteljinga skal kunne starte.«Nøkkelgruppa for e-valet utnemnd», på valg.no; besøkt 15. august 2011.

 Forsøk med røysterettsalder nedsett til 16 år 
I 20 kommunar vil også 16- og 17-åringer ha stemmerett ved valet i 2011. 143 kommunar søkte om å få delta. Blant desse vart Marker, Lørenskog, Hamar, Vågå, Sigdal, Re, Porsgrunn, Grimstad, Mandal, Gjesdal, Stavanger, Austevoll, Luster, Ålesund, Osen, Namdalseid, Tysfjord, Kåfjord, Hammerfest og Kautokeino plukka ut til å delta, basert på kommunestorleik (innbyggjartal), geografi, politisk samansetjing, lokalisering, alderssamansetjing og politikk for å involvere ungdom.Kommunal- og regionaldepartementet: Forsøk med nedsett stemmerettsalder til 16 år ved kommunestyrevalget 2011. I tillegg vil dette forsøket gjelde valet til Longyearbyen lokalstyre på Svalbard. Valet der ver avvikla i oktober 2011.

 Direkte ordførarval 
Forsøka med direkte ordførarval, som vart gjennomført i enkelte kommunar ved kommunevala frå 1999 til 2007, vert ikkje vidareført ved dette valet. I Nesodden kommune vil det likevel samtidig med kommunevalet bli avvikla rådgjevande folkeavrøysting om kven som bør vere ordførar. Dette har sin bakgrunn i at kommunestyret i 2001 vedtok at «en sak skal legges ut til folkeavstemning dersom minst ti prosent av de stemmeberettigede fremmer skriftlig krav om det». 1474 av innbyggarane i Nesodden har skrive under på eit krav om folkeavrøysting om ordførarvervet. Kommunestyrefleirtalet (A, H, Frp og V) vedtok likevel å ikkje fylgje innbyggjarkravet, men dette vart underkjent av fylkesmannen, etter at mindretalet hadde bedt om lovlegheitskontroll av vedtaket.«Det blir folkeavstemning om ordførervervet», i Akershus Amtstidendes nettutgåve 16. juni 2011; besøkt 19. juni 2011.

 Lister 
Frist for å levere inn listeforslag var 31. mars 2011. Parti som er registrert i Partiregisteret, kunne levere inn liste utan krav om innsamla underskrifter, føresett at dei ved stortingsval (2009) hadde ei oppslutning på minst 500 stemmar i éit fylke eller minst 5000 røystar på landsbasis. For andre fylkeslister måtte listeforslaget vere underskrive av minst 500 personar med røysterett i fylket. Ved kommunevalet er kravet at det samlast inn ei mengd underskrifter som svarar til minst to prosent av innbyggjartalet med røysterett ved siste kommunestyreval (2007), men minimum like mange som det skal veljast representantar til kommunestyret og maksimum 300 underskrifter.Dette er reglane i forenkla form. Sjå ellers vallova § 6-3.

Lista skal innehalde minimum sju kandidatar og maksimum seks kandidatar fleire enn det mengda representantar som skal veljast.

Ved utløp av fristen hadde dei største partia levert inn fylgjande lister:Talet på lister er frå ein artikkel i Kommunal rapport 7. april 2011, bortsett frå for Raudt, der talet er frå «Færre lister til kommunevalget»  på bloggen politisk.no, besøkt 27. april 2011. Tal på nokre av nettstadene til partia avvik noko frå dette.

 Parti  2011  2007  Endring ArbeiderpartietDet norske Arbeidarpartiet vedtok våren 2011 å skifte namn til Arbeidarpartiet. Namneskiftet vart likevel vedtatt for seint til at det nye namnet kan nyttast på røystesetlane i 2011. Jf. Kommunal- og regionaldepartementet: Behandling av listeforslag – partibetegnelse og partilogoer; besøkt 19. juni 2011.  417  421  -4 Senterpartiet  393  395  -2 Høgre  379  375  +4 Framstegspartiet  344  336  +8  Venstre  312  293  +19 Kristeleg Folkeparti   299  317  -18 Sosialistisk Venstreparti  284  313  -29 Raudt  80  78 +2Miljøpartiet De Grønne  51  15  +36Demokratane  31  70  -39

I tillegg kjem felleslister ved kommunevalet og lister til fylkesting og bydelsutval. Dei lokale valstyra hadde frist 1. juni på å godkjenne listene.

På dei innleverte kommune- og fylkeslistene er det i alt 66 383 personar oppført, 3295 færre enn valet i 2007. Det er 210 ulike parti og grupper som stiller lister ved kommunevalet, og 20 parti/grupper ved fylkestingsvalet.

Kjønnsfordelinga på kommunelistene er nokså lik med 2007: 58,2 prosent menn og 41,8 prosent kvinner. På fylkeslistene er kvinnedelen 44,1 prosent. Det er menn på førsteplass på 72,1 prosent av kommunelistene og på 68,8 prosent av fylkeslistene.

Gjennomsnittsalderen til kommunestyrekandidatane er 49 år (kvinner 48 år og menn 50 år) og for fylkestingskandidatane 49 år (kvinner 47 år og menn 50 år). Heller ikkje her er det vesentlege endringar frå 2007.Kommunal- og regionaldepartementet: Statistikkark («nøkkeltall» fra valg.no; besøkt 15. august 2011.

Ved terroråtaket på AUFs somarleir på Utøya 22. juli vart femten av kandidatane til Arbeiderpartiet drepne. Etter valloven var det ikkje høve til å erstatte desse med andre, men det vart opna for at kommunane/fylka (i samråd med pårørande og partiet lokalt) kunne trykkje nye røystesetlar utan dei aktuelle namna. Dette vart gjort i Porsanger, Sula og Ørsta. Personrøyster på avdøde kandidatar vert uansett ikkje med i valoppgjeret.«Valglister etter terroraksjonen», på valg.no; besøkt 16. august 2011.

Det er stor variasjon i talet lister i dei enkelte kommunane, frå to lister i Utsira, Modalen, Røyrvik, Fosnes, Træna, Røst og Lebesby til heile 15 lister for veljarane i Bergen og Oslo. I Utsira vart Ungdomslista til og med danna på oppfordring frå sittande ordførar, etter at den tidlegare konkurrerande lista ikkje klarte å stille nok kandidatar. Utsira har dermed berre to lister, med begge toppkandidatane som medlem av Arbeiderpartiet.NRK Rogaland: Her styrer AP, uansett valgresultat

 Landsoversikt 

Tabellen viser kor mange reine lister partia har i dei ulike fylka. Kolonnen «Komm andre» viser kor mange kommunar som har ei eller fleire lister som høyrer inn under kategorien «Andre». For Oslo er bydelslistene tatt med.

Tal kommunarASVRSpKrFVHFrpDemMdGPKSPKystNKPAndreTotaltKomm andre 00Fylkesting1818181818181818181718131418762376 01Østfold1818114171715171723521041333 02Akershus22222213222122222218700041864 03Oslo + bydelar161616161416161616116511111521 04Hedmark22222012191617161480001214712 05Oppland26261732591321160330001615213 06Buskerud2121136181615202013100071416 07Vestfold1414115141214131303123061115 08Telemark1818114181613151413100041184 09Aust-Agder15154115131214130130106985 10Vest-Agder151571151412151372500061125 11Rogaland2624195242420242425531071875 12Hordaland3331161429282732265611311623614 14Sogn og Fjordane2626192261923261401002061646 15Møre og Romsdal363520333313135353112101324412 16Sør-Trøndelag252316222181623194341111917212 17Nord-Trøndelag2323172211420161512000081397 18Nordland4441291137222128340410603526922 19Troms25241732291220190200921415312 20Finnmark191912011581813000040171079 99Landet4624513151144223313444103774688642651122073258163

 Folkeavrøysting 
I Aust-Agder fylke vart det samtidig med valet avviklast rådgjevande folkeavrøystning over eit framlegg om å slå saman dei to Agder-fylka.Se fylkeskommunens nettsider om dette . Tidleg oppteljing indikerte at mellom 65 og 70 prosent i Aust-Agder røyta nei til fylkessamanslåing. Samtidig var det fleirtal i kommunane Lillesand, Birkenes og Iveland i spørsmålet om overgang frå Aust-Agder til Vest-Agder.http://www.fvn.no/tema/valg/article902379.ece fvn.no kommenterte avrøystinga om å sla saman Agder-fylka.

 Sjå òg 
 Kommune- og fylkestingsval
 Valordninga i Noreg

 Notar 

 Referansar 

 Bakgrunnsstoff 
 Valportalen valg.no
 Vallova

2011
Kategori:Val i 2011
Kategori:2011 i Noreg
Kategori:Utvalde artiklar 2011